Windows 11

Windows 11 היא מערכת הפעלה מסדרת Windows מבית מיקרוסופט למחשבים אישיים, אשר הושקה ב-5 באוקטובר 2021.<ref></ref>

המערכת הוכרזה באופן רשמי ב-24 ביוני 2021, אולם גרסת בטא שלה הודלפה לרשת כבר ב-15 ביוני 2021 כקובץ ISO.<ref></ref>

==דרישות מערכת==
להלן דרישות המערכת המינימליות של Windows 11<ref></ref>:
{| class="wikitable"
|-
! !! מינימלי
|-
| מעבד || 1 ג'יגה-הרץ (|1GHz או מהר יותר עם 2 ליבות או יותר במעבד 64 סיביות תואם או מערכת על שבב (SoC)
|-
| זיכרון מותקן (RAM) || 4 GB RAM
|-
| שטח פנוי בדיסק הקשיח || התקן אחסון של 64 GB או יותר
|-
| כרטיס מסך ||גרפיקה תואמת DirectX 12 / WDDM 2.x
|-
| רזולוציית מסך ||>9 אינץ' עם רזולוציית HD (720p)
|-
| TPM ||2.0
|-
|}
קיימת ביקורת על דרישות המערכת של Windows 11, הטוענת שאלו מגבלות המיושמות באופן מלאכותי במטרה למנוע את התקנת מערכת ההפעלה על מחשבים ישנים, זאת כיוון שדרישות מערכת אלו לא מתקיימות ברוב המחשבים בני ארבע שנים ומעלה,<ref></ref> בעיקר עקב הדרישה לשבב TPM 2.0.<ref></ref> באופן זה, מיליוני מחשבים ברחבי העולם ייהפכו לפסולת אלקטרונית כאשר התמיכה ב-Windows 10 תיפסק.<ref></ref><ref></ref><ref></ref> מנגד, התומכים בדרישות מערכת אלו גורסים כי דרישות המערכת האלו הכרחיות על מנת לאפשר את ההתקדמות הטכנולוגית של מערכת ההפעלה, ושהן בהחלט סבירות.<ref></ref> בסוף אוגוסט 2021 ובעקבות הביקורת, מיקרוסופט החליטה כי תאפשר למשתמשים להתקין את Windows 11 באמצעות ISO גם על מחשבים ישנים שאינם עומדים בדרישות המערכת המינימליות, אך לא תשחרר עבורם עדכונים שוטפים.<ref></ref>

== פיתוח ==
בטרם יציאתה לאור של מערכת ההפעלה Windows 10, מיקרוסופט ציינה שזו תהיה "הגרסה האחרונה של Windows".<ref></ref> בהכרזה זו נטען כי מערכת ההפעלה נחשבה כ"שירות", ומקבלת עדכונים חדשים באופן תדיר. עם זאת, תכנון מחודש של Windows בוצע לאחר שפורסמה משרה הקוראת ל"התחדשות גורפת" של Windows על ידי מיקרוסופט.<ref></ref> גרסת בטא של Windows 11 הודלפה ב-15 ביוני 2021, והיא גילתה ממשק הדומה ל-Windows 10X שבוטלה, ביחד עם עיצוב ומיתוג מחודש.<ref></ref>

במהלך כנס המפתחים של מיקרוסופט, ה־Microsoft Build, מנכ"ל מיקרוסופט סאטיה נאדלה הציג את הדור הבא של Windows בנאומו המרכזי ואמר שתהיה הכרזה רשמית בקרוב. שבוע לאחר מכן, מיקרוסופט שלחו הזמנה לאירוע של Windows שיתקיים ב-24 ביוני 2021.<ref></ref> האירוע התחיל בשעה 11 בבוקר (ET), שנבחרה על מנת לרמוז ששם מערכת ההפעלה החדשה הוא אכן Windows 11. בנוסף, מיקרוסופט פרסמה סרטון בן 11 דקות של גרסת Slo-fi לצלילי הדלקה של גרסאות שונות של חלונות ליוטיוב ב-10 ביוני.<ref></ref>

== הפצת מערכת ההפעלה ==
ביוני 2021, מיקרוסופט שחררה לראשונה את מערכת ההפעלה למשתתפי תוכנית Insider בערוץ ה-Dev,<ref></ref> וכחודש לאחר מכן גם בערוץ ה-Beta.<ref></ref><ref></ref>

המערכת הופצה לכלל המשתמשים ב-5 באוקטובר 2021.<ref name=":1"></ref>

ניתן להוריד בחינם את Windows 11 על Windows 10 אם המחשב עומד בדרישות המערכת.

== תכונות וחידושים ==
=== ממשק משתמש ===
כברירת מחדל, צלמיות שורת המשימות ותפריט ההתחל ממוקמים במרכז שורת המשימות, אך ניתן לשנות זאת.
ל-Windows 11 קו עיצובי אחיד הכולל שקיפות, פינות מעוגלות, הצללה והנפשה חדשה.<ref name=":0"></ref> תפריט התחל התחדש, והוסרו ממנו האריחים החיים שליוו את כל גרסאות ועדכוני Windows החל מ-Windows 8. הצלמיות בשורת המשימות ממורכזות כברירת מחדל, יחד עם כפתור ההתחל, אולם ניתן לשנות זאת ולהצמידן לצד שמאל (במערכת ההפעלה בעברית: לצד ימין).<ref></ref> מערכת ההפעלה כוללת את חנות האפליקציות שנבנתה מחדש, צלמיות וסמלי מערכת מודרניים יותר, צלילים שונים וגרסה חדשה<ref></ref> לגופן המערכת Segoe.

תכונה נוספת שהוצגה ב-Windows 11 היא פיצול אוטומטי ונוח יותר של יישומים על גבי המסך, לשם עבודה במקביל על מספר יישומים.

ממשק המשתמש שואב את עיצובו ממערכת ההפעלה Windows 10X, שבוטלה על ידי מיקרוסופט במאי 2021 בטרם יצאה לשוק.<ref></ref>

==== רכיבים גרפיים ====
Windows 11 כוללת מסך רכיבים גרפיים (באנגלית: widgets) המציג חדשות, מזג אוויר, ומידע על תחומי עניין מפורטל MSN, אשר ניתנים להגדרה והתאמה אישית. פאנל זה מחליף את כפתור "News and Interests" שהופיע בשורת המשימות בגרסאות המאוחרות של Windows 10.

הגישה למסך זה מחייבת התחברות לחשבון מיקרוסופט.<ref></ref>

==== יישומים מובנים ====
היישום Microsoft Teams שולב במערכת באופן מובנה ונגיש מתוך שורת המשימות,<ref></ref> בתור התחליף המסתמן לסקייפ.<ref></ref> בנוסף לכך הכריזה מיקרוסופט על Windows 11 כפלטפורמה המיועדת לגיימרים, כאשר שירות (מנוי חודשי בתשלום המאפשר גישה חופשית למשחקים) יופץ במערכת ההפעלה יחד עם תכונות נוספות.<ref></ref>

=== תמיכה בהפעלת אפליקציות אנדרואיד ===
Windows 11 תומכת לראשונה בהתקנת אפליקציות שפותחו לאנדרואיד באמצעות חנות האפליקציות של אמזון, דרך חנות האפליקציות של מיקרוסופט.<ref></ref><ref></ref> ב-2024 הודיעה מיקרוסופט שלא תתמוך בעתיד.

בינה מלאכותית:

מיקרוסופט מוסיפה כלים לבינה מלאכותית במערכת ההפעלה.

== ראו גם ==
*Microsoft Windows
*Windows 10
*מערכת הפעלה
*חומרה ותוכנה
*ממשק משתמש
*אנדרואיד (מערכת הפעלה)
== היסטוריית גרסאות ==
2021: Windows 11 21H2 (Build 22000) שוחרר ב-4 באוקטובר 2021.

2022: Windows 11 22H2 (Build 22621) שוחרר ב-20 בספטמבר 2022.<ref></ref>

2023: Windows 11 23H2 (Build 22631) שוחרר ב-31 באוקטובר 2023.<ref></ref>

2024: 24H2 עדיין לא שוחרר. צפוי לצאת בהמשך השנה.
== קישורים חיצוניים ==

* יאן לנגרמן, [https://www.gadgety.co.il/274380/windows-11-design-leak/ תמונות ראשונות של Windows 11 נחשפות בהדלפה], באתר [http://www.gadgety.co.il Gadgety], 16 ביוני 2021.
* אושרי אלקסלסי, [https://www.geektime.co.il/microsoft-tries-to-take-down-windows-11-iso-and-confirms-its-real/ מיקרוסופט מאשרת: קובץ ההתקנה של Windows 11 שדלף לרשת – אמיתי] באתר גיקטיים.
* 
* 

== הערות שוליים ==

קטגוריה:Windows
קטגוריה:מערכות הפעלה מבית מיקרוסופט
קטגוריה:מערכות הפעלה